พิกัด จากสี่แยกตรงเฉลิมชัยลพบุรีกลการ เลี้ยวไปทางค่ายทหาร ตรงไปผ่านกองทหารราบ ล้อมวังขึ้นไปจนถึงซอยนเรศวร 18 ให้ชะลอแล้ว มองทางขวา จอดรถข้างทางหรือเลี้ยวเข้าซอยไป จอดรถข้างร้านได้

เดินเข้ามาเห็นลูกค้าค่อนข้างเยอะ แต่ยังมีที่นั่งนะ พอนั่งปุ๊บ พนักงานเดินมาถือปากการอจดทันที จึงได้แต่มองเมนูผ่านๆ แล้วสั่งตามที่แนะนำ

เมนูที่สั่ง
-ก๋วยเตี๋ยวต้มยำทะเลใหญ่ ราคา 99 บาท พนักงานสอบถามว่าเพิ่มไข่เยิ้ม, กระดูกอ่อน, เกี๊ยวหรือไม่ จึงสั่งเพิ่มกระดูกอ่อน (+20 บาท) ตอนมาเสิร์ฟชามใหญ่ น้ำแบบขลุกขลิก ได้ไข่เยิ้มมาแทนกระดูกอ่อนหายไปไหน? เลือกเป็นเกาเหลาจึงไม่มีเส้นที่นี่ใส่ใบตำลึงมาให้ ชิมน้ำซุปรสหวานนำ ตัดด้วยน้ำส้มไป 3 ช้อน ก็ยังไม่ดีขึ้น รสอ่อนเผ็ดเปรี้ยว เครื่องมีกุ้งแม่น้ำ ลวกสุกกำลังดี เนื้อแน่นใช้ได้, ปลาหมึก แข็งๆ เหนียวๆ ดีที่ไม่มีกลิ่นคาว ใส่มาทั้งตัวเลย หั่นมาให้ใช้ช้อนตัดแทบไม่ขาด, หอยแมลงภู่นิวซีแลนด์ พอได้, ลูกชิ้น หนึบกำลังดี, หมูสับหยาบ, เกี๊ยวหมู ลวกมานิ่มจนไส้เกือบทะลัก, ไข่เยิ้ม ไข่สดดีไม่คาว แต่ทานกับน้ำซุปหวานๆ มันเลี่ยนๆ ไม่เข้ากันเลย
-น้ำแข็ง เสิร์ฟในขันฟรี

คิดค่าเสียหายออกมาในบิลลงเพิ่มกระดูกอ่อน 20 บาท ในชามได้ไข่เยิ้มมาแทนกินจนอิ่มแล้ว จึงไม่อยากจะทักท้วงกลัวทักหรือถามไปแล้ว ได้คำตอบไม่รู้ ไม่เห็นเหมือนกับลูกค้าที่มา ลืมเงินไว้ที่ร้าน ????

#งานดองรีวิว แต่เขียนไว้ ณ ตอนนั้น
เมื่อวันที่ 16 พฤษภาคม 59